रिकवरी आदेश के खिलाफ कैट पहुंचे आईपीएस इंदु कुमार, नोटिस जारी
पॉलिटिकल रिपोर्टर. जयपुर | भारतीयपुलिस सेवा 1989 बैच के अफसर और एडीजी (रूल्स) इंदु कुमार भूषण ने गृह विभाग की ओर से निकाली गई रिकवरी के फैसले के खिलाफ कैट पहुंच गए हैं। कैट ने नोटिस जारी करके कार्मिक, गृह और पुलिस महानिदेशक से जवाब मांगा है। सरकार के आला अफसरों का कहना है कि आईपीएस इंदु कुमार भूषण के वेतन से एचआरए कटना चाहिए था, जो नहीं कट रहा था। मामला संज्ञान में आने पर एक साथ ही डेढ़ लाख रुपये उनके वेतन से काट लिया गया। विभाग के इस फैसले से नाराज आईपीएस ने कैट का दरवाजा खटखटाया है। पिछले सप्ताह ही कैट की ओर से सरकार को नोटिस जारी किया गया। उधर भारतीय वन सेवा 1988 बैच के अफसर एसके दूबे ने पद के अनुकूल पोस्टिंग किए जाने के खिलाफ न्याय पाने के लिए हाईकोर्ट का दरवाजा खटखटाया है। दूबे ने पिछले महीने ही राज्य सरकार और वन विभाग को नोटिस भेजा था, लेकिन सरकार की ओर से उनके नोटिस पर विचार ही नहीं किया गया। ऐसे में अब वह हाईकोर्ट पहुंच गए हैं। दरअसल 1988 बैच के दूबे के बाद प्रमोट किए गए अफसरों को तो सरकार ने अतिरिक्त प्रधान मुख्य वन संरक्षक के पद पर पोस्टिंग दे दिया है, लेकिन दूबे को प्रमोशन के एक साल बाद भी मुख्य वन संरक्षक के पद पर ही तैनात किया हुआ है।
आईएएसरविशंकर मामले में 14 को सुनवाई : भारतीयप्रशासनिक सेवा 1985 बैच के अफसर रविशंकर श्रीवास्तव मामले में 14 मार्च को दिल्ली स्थित कैट में सुनवाई होगी। इस दौरान राज्य सरकार को अपना पक्ष रखा जाएगा।
इस बैच के चार अफसरों को अतिरिक्त प्रधान मुख्य वन संरक्षक के पद पर प्रमोट कर दिया था, लेकिन इसी बैच के रवि शंकर श्रीवास्तव, गिरिराज सिंह को प्रमोशन नहीं किया गया था। सरकार के इस फैसले के खिलाफ जहां श्रीवास्तव ने दिल्ली कैट का दरवाजा खटखटाया है, वहीं गिरिराज सिंह कैट के जयपुर बेंच में न्याय की गुहार लगाई है। गिरिराज सिंह ने अभियोजन स्वीकृति देने के फैसले पर भी केंद्र में दस्तक दे चुके हैं। उधर भारतीय वन सेवा के 1983 के प्रधान मुख्य वन संरक्षक बनाए जाने से नाराज राजीव त्यागी ने कैट में सरकार को चुनौती दी है। भारतीय वन सेवा राजस्थान कैडर में वरिष्ठता क्रम में राजीव कुमार त्यागी का दूसरा नंबर है। तीन माह पहले सरकार ने उनसे जूनियर अफसर एके गोयल और सीएस र|ा स्वामी को प्रधान मुख्य वन संरक्षक के पद पर प्रमोट कर दिया था।
आईएएस 2002 बैच का रिप्रेजेंटेशन लंबित
आईएएस 2002 बैच के एक दर्जन से अधिक अफसरों का रिप्रेजेंटेशन सरकार में लंबित चल रहा है। 1993 की तर्ज पर प्रमोट करने के लिए सरकार से अनुरोध किया गया है। इन लोगों ने भी एक जनवरी से नियम में रियायत देते हुए एक साल पहले प्रमोशन करने की मांग की है। इससे सरकार असमंजस में पड़ गई है। दूसरी ओर प्रमोटी आईपीएस सत्यवीर सिंह ने प्रमोशन के लिए रिप्रेजेंटेशन दिया गया है।
hin_Deva hin_Deva hin_Deva hin_Deva hne_Deva hin_Deva